Laila Kaasik

Laila Kaasik (sündinud 13. juunil 1991) on eesti astrobioloog, fotograaf ja poliitik. Valiti 2025. aasta kohalike omavalitsuste valimistel Tartu linnavolikogu liikmeks.

Haridus ja teadustöö
2010–2014 õppis Kaasik Tartu Ülikoolis bakalaureuseastmes, 2014-2022 magistriastmes. Tema magistritöö teema oli "Happesuse sensori prototüüpimine Veenuse pilvede elukõlblikkuse uurimiseks" (juhendajad Mihkel Pajusalu ja Angela Ivask). Tema doktoritöö juhendaja on Mihkel Pajusalu, teema "Astrobiological sensors for space missions" ("Astrobioloogia sensorid kosmosemissioonide jaoks"). (vaadatud 26.05.2025)

2022–2023 töötas Kaasik Tartu observatooriumis insenerina, 2023. aastast kosmosetehnoloogia nooremteadurina.

 Poliitiline tegevus 
Juunist 2019 kuni aprillini 2023 oli ta Eestimaa Roheliste erakonna liige. Ta on Progressiivse Liikumise asutajaliige ning oli 2023. aastani selle asejuht. 2025. aasta oktoobris valiti uuesti Progressiivse Liikumise juhatusse.

Ta kandideeris 2023. aasta Riigikogu valimistel Eestimaa Roheliste nimekirjas, kus kogus valimisringkonnas nr 10 (Tartu linn) 182 häält ning ei osutunud valituks.Valimisringkond nr 10 valimised.ee (andmed seisuga 07.03.2023 19:45) (vaadatud 26.05.2025)

Kaasik kandideeris 2025. aasta kohalike omavalitsuse volikogu valimistel Sotsiaaldemokraatliku erakonna nimekirjas Tartu linnavolikokku, kus sai 250 häält ning osutus valitkus. Ta kuulub volikogu majanduskomisjoni.

Isiklikku
Tema vanemad on Helle ja Marko Kaasik.Marko Kaasiku elulugu (vaadatud 26.05.2025) Ta on biseksuaal ja mittebinaarne.

Viited

Välislingid

Koduleht

Kategooria:Eesti fotograafid
Kategooria:Eesti bioloogid
Kategooria:Sündinud 1991